‘ஆசைதான்..அங்க போய் என்ன செய்யறதுன்னு தெரியல’ என்றார். இந்த மாதிரியான ஆட்களிடம் தொழில் தொடங்குவதற்கான ஐடியா கொடுப்பது என்பது என்பது சச்சினிடமும் தோனியிடமும் ‘இந்த ஷாட்டை நீங்க அப்படி அடிச்சிருக்கணும்’ என்பது போலத்தான். தலையாட்டிக் கொண்டேன். பாமாயிலை பிலிப்பைன்ஸ், இந்தோனஷியாவிலிருந்து இறக்கி இங்கே ஹோட்டல்களுக்கு விநியோகம் செய்கிற முதலாளி, மால்களில் ஐஸ்க்ரீம் கடைகளை நடத்தி லட்சங்களைச் சம்பாதிக்கும் முதலாளி என்று பல தொழில் வித்தகர்களைப் பார்க்க நேர்கிறது. யாருமே அலட்டிக் கொள்வதில்லை. கொம்பு முளைக்காதவர்கள். மிக இயல்பாகப் பேசிக் கொண்டிருக்கிறார்கள்.